Das Wunder des Malachias
Das Wunder des Malachias () je zapadnonjemački crno-bijela filmska komedija snimljena 1961. u režiji Bernharda Wickija. Predstavlja adaptaciju romana Father Malachy's Miracle škotskog književnika Brucea Marshalla. Protagonist, koga tumači Horst Bollman, je katolički svećenik u zapadnonjemačkom industrijskom gradu koji se, razbješnjen postojanjem bara "sumnjive reputacije", počne moliti Bogu da zgrada bude premještena na otočić u Sjevernom moru. Radnja prikazuje kako mu molitve budu uslišane, ali i da čudo izazove priliv hodočasnika, komercijalizaciju i medijski cirkus zbog koga se svećenik počne moliti da "čudo" bude "poništeno", a zgrada vrati na staro mjesto.

Wicki je tokom snimanja filma inzistirao na autentičnosti, pa je snimao isključivo na lokacijama, uglavnom Gelsenkirchenu, umjesto studija, a za veliki broj manjih uloga koristio naturščike; u filmu su, pak, u cameo ulogama nastupili i neki tadašnji zapadnonjemački celebrityji. Produkcija se, međutim, prilično oteglo, i to u takvoj mjeri da je Wickijev plan da ga premijerno prikaže na Berlinskom filmskom festivalu dođe u pitanje. Na kraju je Wicki ipak uspio, ali je festivalska verzija umontirana tek nekoliko sati prije službene premijere. Das Wunder je tamo doživio veliki uspjeh, a Wicki je nagrađen Srebrnim medvjedom za najbolju režiju. Neke od tehnika kadriranja korištenih u Das Wunder je kasnije koristio i Federico Fellini u svom znamenitom filmu 8 1/2.

Uloge
 Horst Bollmann ... Otac Malachias
 Richard Münch ... Dr Erwin Glass
 Christiane Nielsen ... Helga Glass
 Günter Pfitzmann ... Rudolf Reuschel
 Brigitte Grothum ... Gussy
 Karin Hübner ... Nelly Moorbach
 Pinkas Braun ... Christian Krüger
 Kurt Ehrhardt ... Biskup Reuschel
 Curt Lauermann ... Kanonik Kleinrath
 Günter Strack ... Kapelan Merz
 Ludwig Thiesen ... Kapelan Heidenreich
 Romuald Pekny ... Papski legat
 Paul Edwin Roth ... Biskupov sekretar
 Senta Berger ... Yvonne Krüger
 Charlotte Kerr ... Dr Renate Kellinghus

Izvori

Vanjske veze
 
 The Miracle of Father Malachia at Filmportal.de 

Zapadnonjemački filmovi
Filmske komedije
Satirični filmovi
Authority control 2